VENDIM
Nr. 135, datë 22.2.2017

PËR HEQJEN NGA FONDI PYJOR DHE KULLOSOR PUBLIK DHE PAKËSIMIN NË VOLUM TË SIPËRFAQES PREJ 38.6 HA NË OBJEKTIN “LESHNICA”, BASHKIA KUKËS,QË DO TË PËRDORET NGA SHOQËRIA “LLAGNAT”, SH.P.K. PËR SHFRYTËZIMIN E MINERALIT 
TË HEKUR-NIKELIT 

Në mbështetje të nenit 100 të Kushtetutës, të shkronjës “b”, të pikës 1, të nenit 17, të ligjit nr.9385, datë 4.5.2005, “Për pyjet dhe shërbimin pyjor”, të ndryshuar, dhe të shkronjës “b”, të pikës 1, të nenit 10, të ligjit nr.9693, datë 19.3.2007, “Për fondin kullosor”, të ndryshuar, me propozimin e ministrit të Mjedisit dhe të ministrit të Energjisë dhe Industrisë, Këshilli i Ministrave

VENDOSI:

1. Sipërfaqja pyjore dhe kullosore publike prej 38.6 ha, që do të përdoret nga shoqëria “Llagnat”, sh.p.k. për shfrytëzimin e mineralit të hekur-nikelit në objektin “Leshnicë”, Bashkia Kukës, të hiqet nga fondi pyjor dhe kullosor publik, të pakësohet në volum dhe çregjistrohet nga Regjistri i Kadastrës së Pyjeve dhe Kullotave. Lidhja 1, me të dhënat për sipërfaqet pyjore që pakësohen në volum, dhe harta topografike, me koordinatat e sipërfaqes objekt minerar, i bashkëngjiten këtij vendimi dhe janë pjesë përbërëse e tij.
2. Vlerat përkatëse të pakësimit në volum të lëndës drusore, produkteve të tjera pyjore e kullosore dhe të investimeve të kryera në vite, objekt i këtij vendimi, paguhen nga shoqëria “Llagnat,” sh.p.k., në bazë të lidhjes 4, të vendimit nr.391, datë 21.6.2006, të Këshillit të Ministrave, “Për përcaktimin e tarifave në sektorin e pyjeve dhe kullotave”, të ndryshuar, dhe derdhen në llogarinë bankare të Bashkisë Kukës.
3. Shoqëria “Llagnat”, sh.p.k., brenda 3 viteve, nga data e nënshkrimit të marrëveshjes me Bashkinë Kukës, të pyllëzojë me fondet e veta, me drurë pyjorë, një sipërfaqe prej 20 ha.
4. Bashkia Kukës dhe shoqëria “Llagnat”, sh.p.k. nënshkruajnë marrëveshjen e bashkëpunimit jo më vonë se 60 ditë nga hyrja në fuqi e këtij vendimi. Një kopje e marrëveshjes, së bashku me projektet e miratuara, dërgohet në Ministrinë e Mjedisit, jo më vonë se 10 ditë nga data e nënshkrimit të saj.
5. Sipërfaqet pyjore, sipas lidhjes 1, të këtij vendimi, mbeten pronë publike e shtetit dhe regjistrohen në përgjegjësi administrimi të Ministrisë së Energjisë dhe Industrisë.
6. Zyra Vendore e Regjistrimit të Pasurive të Paluajtshme bën çregjistrimin e sipërfaqes pyjore të identifikuar sipas lidhjes 1, të këtij vendimi, nga kategoria “Tokë e zënë pyjore” dhe e regjistron në kategorinë “Tokë e zënë, objekt i aktivitetit minerar”.
7. Me përmbushjen e detyrimeve të përcaktuara në planin e rehabilitimit, sipas lejes mjedisore, nga shoqëria “Llagnat”, sh.p.k., sipërfaqja e rehabilituar të regjistrohet në fondin pyjor dhe kullosor publik të Bashkisë Kukës. 
8. Ngarkohen Ministria e Mjedisit, Ministria e Energjisë dhe Industrisë, Zyra Vendore e Regjistrimit të Pasurive të Paluajtshme, Bashkia Kukës dhe shoqëria “Llagnat”, sh.p.k. për zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTRI
Edi Rama

LISTA E NGASTRAVE DHE N/NGASTRAVE TE FONDIT PYOR DHE KULLOSOR PUBLIK

QE HIQEN PER SHFRYTEZIMIN E MINERALIT T HEKUR NIKELIT

Siperfagja
Ekonomia Ng/ ge higet nga
Nr. |ID pyjore/Kullosore n/ngast. fondi pyjor/
pones kullosor
ha
1 2 3 4 5
1]/KU32 00 072a Mamez Kalimash 72a 1
2|KU32 00 072b Mamez Kalimash 72b 7.123
3|KU32 00 074b Mamez Kalimash 74b 11.112
4|KU32 00 074¢ Mamez Kalimash T4c 4.922
5|KU32 00 075a Mamez Kalimash 75a 0.102
6|KU32 00 075b Mamez Kalimash 75b 5.69
7(KU32 00 075¢ Mamez Kalimash 75¢ 8.11
8|KU32 00 076b Mamez Kalimash 76b 0.031
9|KU32 00 076¢ Mamez Kalimash 76¢ 0.51
GJITHSEJ 38.6,

HARTA TOPOGRAFIKE ME KUFIJTE E LEJES Nr.1796 DHE
SIPERFAQET PER HEQJE NGA FONDI PYJOR

Shkalla 1: 25 000
Objekti "Leshnica”, Kukes Shogeria "LLAGNAT" sh.p.k.

